C 214/178
ET
Euroopa Liidu Teataja
16.6.2023
Teisipäev, 17. jaanuar 2023
Muudatusettepanek 12 Ettepanek võtta vastu määrus Põhjendus 22 Komisjoni ettepanek (22)
Muudatusettepanek
Selleks et vähendada viivitusi jäätmesaadetisi käsitlevate teadete töötlemisel ja hõlbustada teabevahetust asja­ omaste ametiasutuste vahel, on vaja, et liidusiseste üksikute jäätmesaadetistega seotud teabe ja andmete väljaandmine ja vahetamine toimuks elektrooniliste vahendite abil.
Samuti on vaja anda komisjonile volitused kehtestada menetlus- ja tegevusnõuded selliste süsteemide praktiliseks rakendamiseks, millega tagatakse teabe elek­ trooniline esitamine ja vahetus (nt omavaheline ühenda­ tavus, arhitektuur ja turvalisus).
Samuti on vaja anda liikmesriikide pädevatele asutustele ja ettevõtjatele piisa­ valt aega, et valmistuda üleminekuks määruses (EÜ) nr 1013/2006 sätestatud paberipõhiselt lähenemisviisilt teabe ja dokumentide elektroonilisele vahetamisele.
Seda uut kohustust tuleks seetõttu hakata kohaldama 24 kuud pärast käesoleva määruse kohaldamise alguskuupäeva.
(22)
Selleks et vähendada viivitusi jäätmesaadetisi käsitlevate teadete töötlemisel ja hõlbustada teabevahetust asja­ omaste ametiasutuste ja ettevõtjate vahel, on tingimata vaja, et liidusiseste üksikute jäätmesaadetistega seotud teabe ja andmete väljaandmine ja vahetamine toimuks elektrooniliste vahendite abil.
Kesksüsteem ja riiklik süsteem peaksid olema ühendatud ja täielikult toimivad.
Viivituste vähendamise hõlbustamiseks on oluline, et need süsteemid võimaldaksid dokumentide jagamist ja sisaldaksid otsinguga andmebaasi, mis sisaldab teavet jäätmesaadetiste kohta.
Samuti on vaja anda komisjonile volitused kehtestada menetlus- ja tegevusnõuded selliste süsteemide praktiliseks rakendamiseks, millega tagatakse teabe elektrooniline esitamine ja vahetus (nt omavaheline ühendatavus, arhitektuur ja turvalisus).
Samuti on vaja anda liikmesriikide pädevatele asutustele ja ettevõtjatele piisavalt aega, et valmistuda üleminekuks määruses (EÜ) nr 1013/2006 sätestatud paberipõhiselt lähenemisviisilt teabe ja dokumentide elektroonilisele vahetamisele.
Seda uut kohustust tuleks seetõttu hakata kohaldama 24 kuud pärast käesoleva määruse jõustumise kuupäeva, enne mida tuleks asjaomastele asutustele anda testimiseks ja tutvumiseks juurdepääs kesksüsteemile selle lõplikus versioonis.
Muudatusettepanek 13 Ettepanek võtta vastu määrus Põhjendus 22 a (uus) Komisjoni ettepanek
Muudatusettepanek (22a) Pädevad asutused peaksid tagama alternatiivsete me­
netluste olemasolu elektroonilise süsteemi kaitsmiseks.
Kesksüsteemi ajutise rikke korral peaksid andmed jääma kaitstuks ja juurdepääsetavaks ning saadetistega seotud menetlusi peaks saama läbi viia tarbetute viivitusteta.